A "Nyári szeretők" sikere után Valérie feleségül ment François Manceaux francia filmrendezőhöz és elhagyta Hollywoodot. Szerepelt a "We Cannes" c. rövid játékfilmben, amelyet Manceaux az 1982-es cannes-i filmfesztivál idején forgatott. Két gyermekük született, Antoine és Elsa. A következő években Valérie még feltűnt néhány francia játékfilmben és televíziós műsorban, de fokozatosan feladta a filmes karriert, és gyermekei nevelésének szentelte magát. 1985-ben felajánlották neki a "Diplomás örömlány (Half Moon Street)" címszerepét, de Valérie visszautasította, így azt Sigourney Weaver kapta meg.